|  |  |  |
| --- | --- | --- |
| **REPUBLICA MOLDOVA****CONSILIUL RAIONAL CAHUL**MD-3909, mun.Cahul, Piaţa Independenţei, 2tel.(299) 2-49-88, fax.(299) 2-20-58 | http://upload.wikimedia.org/wikipedia/commons/thumb/a/a3/Coat_of_arms_of_Moldova.svg/2000px-Coat_of_arms_of_Moldova.svg.png | **РЕСПУБЛИКА МОЛДОВА****РАЙОННЫЙ СОВЕТ КАХУЛ**МD-3909, мун.Кахул, Пяца Индепенденцей, 2tel.(299) 2-49-88, fax.(299) 2-20-58 |
|  |

***PROIECT***

**D E C I Z I E**

**mun. Cahul**

## **Nr. \_\_\_\_\_\_\_\_ din \_\_\_\_\_\_\_\_ 2020**

## **Cu privire la aprobarea Regulamentului**

 **de activitate al Consiliului Consultativ**

**al Direcției generale învățămînt Cahul**

**și a componenței lui nominale**

În temeiul art. 43 din Legea nr.436/2006 privind administrația publică locală, art.141 din Codul Educației nr. 152/2014, în baza pct. 16 din Regulamentul-cadru de organizare și funcționare a organului local de specialitate în domeniul învățămîntului, aprobat prin Hotărîrea Guvernului nr. 404/2015, în scopul susținerii și consilierii activității de management în sistemul educațional, avizului Comisiei consultative de specialitate probleme sociale, Consiliul Raional Cahul

**DECIDE:**

1. Se aprobă:
* Regulamentul de activitate al Consiliului consultativ al Direcției generale învățămînt Cahul, conform anexei nr.1;
* Componența nominală a Consiliului consultativ al Direcției generale învățămînt Cahul, conform anexei nr.2.
1. Se stabilește că, în cazul în care membrii Consiliului consultativ se eliberează din funcțiile deținute, atribuțiile lor în cadrul acestuia vor fi exercitate de persoanele nou numite în funcțiile respective, fără adoptarea unei noi decizii.
2. Direcția generală învățământ Cahul va asigura funcționalitatea Consiliului consultativ în conformitate cu prevederile cadrului legal.
3. Se abrogă Decizia Consiliului Raional Cahul nr. 01/13-IV din 22 martie 2016, cu modificările și completările ulterioare.
4. Controlul executării prezentei decizii se pune în sarcina dnei Valentina Șevcenco, vicepreședintele raionului Cahul, și Comisiei consultative de specialitate probleme sociale (învățământ, tineret, sport, cultură, sănătate, asistență socială, protecția drepturilor copilului, utilizarea forței de muncă).

 **Preşedintele şedinţei**

**Consiliului Raional Cahul**

 ***Contrasemnează:***

 **Secretarul**

**Consiliului Raional Cahul Cornelia PREPELIȚĂ**

***Elaborat:V. Baban,*** șeful Direcției generale învățămînt

 ***Coordonat: V. Șevcenco,*** vicepreşedintele raionului***\_\_\_\_\_\_\_\_\_\_\_\_\_\_***

***Avizat pentru legalitate: L. Răileanu***, specialist principal (jurist) ***\_\_\_\_\_\_\_\_\_\_\_\_***

***Avizat: C. Prepeliţă,*** secretarul Consiliului Raional***\_\_\_\_\_\_\_\_\_\_\_\_\_***

Anexa nr. 1

la Decizia Consiliului Raional Cahul

 nr. \_\_\_\_\_\_\_ din \_\_\_\_\_\_\_\_\_\_\_\_\_2020

**R E G U L A M E N T U L**

**Consiliului Consultativ**

al Direcţiei Generale Învăţământ Cahul

1. **Dispoziţii generale**
2. Consiliul Consultativ (în continuare – *Consiliul*) este un organ de conducere al Direcţiei Generale Învăţământ Cahul şi se instituie în conformitate cu art. 48 alin. (1) din Codul Educaţiei nr. 152 din 17.07.2014, Regulamentului de organizare şi funcţionare a Direcţiei Generale Învăţământ, aprobat prin Decizia Consiliului Raional Cahul nr. 05/04-IV din 22.12.2015.
3. În activitatea sa, Consiliul se conduce de Constituţia Republicii Moldova, Codul Educaţiei nr. 152 din 17.07.2014, Regulamentul de organizare şi funcţionare a Direcţiei Generale Învățământ, de alte acte legislative şi normative în vigoare, deciziile Consiliului Raional Cahul, de materiale şi documente confirmate ştiinţific, precum şi de prezentul Regulament.
4. În conformitate cu prevederile Codului Educaţiei, art. 48, Consiliul are drept scop:
	* acordarea consultaţilor Direcţiei Generale Învățământ şi înaintarea recomandărilor în scopul eficientizării procesului educaţional;
	* examinarea problemelor ce vizează realizarea politicii educaţionale a statului, respectarea actelor legislativ-normative, funcţionarea sistemului educaţional, dezvoltarea şi asigurarea funcţionalităţii instituţiilor de educaţie timpurie, preuniversitar şi a celor complementare.
5. Activitatea Consiliului este asigurată şi coordonată de către preşedintele şi secretarul Consiliului.
6. Decizia Consiliului se adoptă cu o majoritate simplă de voturi ale membrilor prezenţi la şedinţă.
7. În cazuri excepţionale la iniţiativa Direcţiei Generale Învățământ, prin decizia Consiliului Raional, pot fi făcute unele modificări în componenţa nominală a Consiliului.
8. **Atribuţiile Consiliului Consultativ**
	* 1. Consiliul Consultativ examinează, în cadrul şedinţelor, chestiunile vizând:
	* promovarea şi realizarea politicii educaţionale a statului în teritoriu;
	* respectarea prevederilor actelor legislativ-normative ce ţin de funcţionarea sistemului educaţional;
	* implementarea şi realizarea planurilor de învățământ, curriculumului naţional;
	* monitorizarea implementării tehnologiilor educaţionale eficiente;
	* valorificarea potenţialului didactic, promovarea experienţei avansate;
	* protecţia socială a cadrelor didactice / manageriale;
	* protecţia drepturilor copilului;
	* stimularea performanţelor elevilor;
	* organizarea odihnei şi întremării sănătății copiilor în perioada estivală;
	* aprobarea rezultatelor evaluării nivelului de pregătire a instituţiilor de educație timpurie, învățământ general şi extraşcolar către noul an de studii.
9. Consiliul Consultativ, în şedinţele sale:
	* examinează demersurile înaintate de conducătorii instituţiilor de învățământ general, privind promovarea personalului didactic în acordarea de distincţii guvernamentale;
	* înaintează propuneri Consiliului raional Cahul privind alocarea resurselor financiare în reglementarea problemelor educaţionale.
10. **Organizarea activităţii Consiliului**
	* 1. Consiliul îşi desfăşoară activitatea în baza Planului complex de activitateal Direcţiei Generale Învățământ Cahul, în care se stipulează obiectivele generale ale activităţii, măsurile şi termenele de realizare a lor.
		2. Consiliul se întruneşte în şedinţă, de regulă, o dată în trimestru. Consiliul se poate întruni mai des în şedinţe extraordinare, care pot fi convocate la iniţiativa preşedintelui Consiliului, cât şi la propunerea altor membri ai Consiliului.
		3. La şedinţele Consiliului pot fi invitate persoane cu funcţii de control, de îndrumare şi realizare a problemelor examinate. Persoanele invitate la ședinţa Consiliului asistă doar în timpul examinării chestiunilor care îi vizează.
		4. Proiectul ordinii de zi a ședinţei Consiliului este întocmit de secretarul Consiliului şi prezentat membrilor Consiliului cu 5 zile înainte de şedinţă.
		5. Materialele propuse pentru examinare vor fi prezentate secretarului Consiliului cu 7 zile înainte de convocarea şedinţei.
		6. În cazul în care materialele pentru şedinţa Consiliului nu sunt prezentate în termen, preşedintele Consiliului poate dispune excluderea chestiunii respective de pe ordinea de zi a şedinţei şi să aplice sancţiuni disciplinare faţă de persoanele respective.
		7. Proiectele de decizii, aprobate de Consiliu, sunt remise autorilor pentru definitivare, ținându-se cont de propunerile şi sugestiile exprimate în cadrul şedinţei, după care, în termen de cel mult 3 zile, acestea se restituie secretarului Consiliului.
		8. Deciziile sunt semnate de preşedintele şi secretarul Consiliului.
11. **Componenţa Consiliului Consultativ şi modul de desemnare a membrilor** Componenţa nominală a Consiliului Consultativ al Direcţiei Generale Învățământ se aprobă de Consiliul Raional Cahul.
	* 1. Membri ai Consiliului Consultativ pot fi directori ai instituţiilor de învățământ general, cadre didactice, reprezentanţi ai sindicatelor, părinţilor, elevilor, administraţiei publice locale de nivelul I, unităţilor economice, precum şi angajaţi ai Direcţiei Generale Învățământ Cahul.
		2. Preşedintele Consiliului Consultativ este şeful Direcţiei Generale Învățământ Cahul.
12. **Modul şi cerinţele de prezentare a materialelor spre examinare la şedinţele Consiliului**
	* 1. Chestiunile de pe ordinea de zi a şedinţelor Consiliului sunt prezentate, de regulă, de şefii de secţii, conducătorii instituţiilor subordonate DGI Cahul.
		2. Pentru prezentarea raportului în şedinţa Consiliului se acordă 10-15 minute, iar pentru dezbateri pe marginea raportului – 5-7 minute.
		3. Elaborarea şi perfectarea materialelor pentru şedinţa Consiliului se efectuează cu respectarea următoarelor cerinţe:
* proiectul de decizie a Consiliului (cel mult 2 pagini) se elaborează după o examinare minuţioasă a chestiunii în conformitate cu prevederile legilor şi actelor normative în vigoare (indicându-se numărul, data emiterii şi denumirea acestora) şi prevede activităţile sau acţiunile practice concrete ce urmează a fi întreprinse, responsabilul de realizare şi termenele de executare;
* proiectul deciziei este însoţit de nota informativă care reflectă esenţa chestiunii, cuprinde concluzii şi propuneri cu privire la argumentarea măsurilor propuse şi se coordonează cu şeful Direcţiei Generale Învățământ, cu responsabilul care patronează domeniul respectiv;
* proiectul deciziei este vizat de persoana care a perfecţionat proiectul, de şeful Direcţiei Generale Învățământ şi şeful de secţie, care patronează domeniul respectiv, fiind indicată data semnării.
1. **Dispoziţii finale**
	* 1. Deciziile Consiliului sunt puse în aplicare prin ordinul sau dispoziţia respectivă a şefului DGI Cahul, elaborată de persoana responsabilul de subiectul prezentat.
		2. Controlul executării deciziilor Consiliului este efectuat de către şeful adjunct, şefii de secţii ai DGI Cahul şi de secretarul Consiliului.
		3. Deciziile Consiliului pot fi abrogate printr-o nouă decizie a Consiliului sau de către organele ierarhice superioare.
		4. Lucrările şedinţelor şi deciziile adoptate se înregistrează în cartea de procese-verbale ale Consiliului, care se păstrează permanent la secretarul Consiliului.
		5. Procesele-verbale se semnează de către preşedintele şi secretarul Consiliului.
2. **Documentaţia Consiliului Consultativ**
	* 1. Procese-verbale.
		2. Note informative.
		3. Decizii.

Anexa nr. 2

la Decizia Consiliului Raional Cahul

nr. \_\_\_\_\_ din \_\_\_\_\_\_\_\_2020

**Componenţa nominală**

**a Consiliului consultativ al Direcţiei generale învățământ Cahul**

**Preşedintele Consiliului:**

Valeriu Baban, şeful DGI Cahul

**Secretarul Consiliului:**

Raru Svetlana, specialist principal

**Membrii Consiliului:**

 1.Șevcenco Valentina, vicepreşedintele raionului Cahul

 2. Romaniuc Tatiana, viceprimar de Cahul

3. Alexandrova Tatiana, şef interimar secția politici educaționale și management, DGI Cahul

 4. Filip Nina, specialist principal, RU, DGI Cahul

 5. Budan Mariana, șef Serviciul asistență psihopedagogică, DGI Cahul

 6. Babanuță Elena, specialist principal în problemele economice și statistice, DGI

 7. Tichișan Maria, Președintele CR al FSEȘ

 8. Șerepera Svetlana, director LT ”Dim. Cantemir”, mun. Cahul

 9. Papana Vladimir, director, Școala sportivă nr.1, mun. Cahul

 10. Galaju Claudia, director, CCRC ”Universul”

 11. Cassir Tamara, director, Gimnaziul ”V. Corolenco”, s. Moscovei

 12. Mandaji Elena, specialist inspecție relații internaționale și mobilitate academică, US ”B. P. Hasdeu”, Cahul

 13. Pralea Angela, director, creșa-grădiniţă ”Andrieș”, s. Andrușul de Jos

 14. Usturoi Angela, director grădinița de copii „ Ghiocel”,nr.1, mun. Cahul

 15. Rotaru Olga, consilier raional

16. Demciucova Natalia, consilier raional

17. Sarsaman Eugenia, consilier raional

18. Tutovan Sergiu, consilier raional

19. Starii Nadejda, director interimar Școala primară ”A. Mateevici”, mun. Cahul

20. Gălățeanu Angel, elev LT ”Ion Creangă”, mun. Cahul.

**Notă de argumentare**

**la proiectul deciziei Consiliului Raional Cahul**

***„Cu privire la aprobarea Regulamentului de activitate***

***și a componenței nominale a Consiliului Consultativ***

***al Direcției Generale Învățământ Cahul”***

 În temeiul art.43 al Legii nr.436 din 28.12.2006, privind administrația publică locală, în conformitate cu prevederile *Codului Educației* al Republicii Moldova nr. 152 din 17.07.2014; a Hotărârii Guvernului nr. 404 din 16.06.2015 „*Cu privire la aprobarea Regulamentrului-cadru de organizare și funcționare a organului local de specialitate în domeniul învățământului și a structurii-tip a acestuia”* și în scopul asigurării calității și eficienței în promovarea politicilor de stat în domeniul educației este oportun a aproba un nou regulament de activitate al Consiliului Consultativ al DGI Cahul, racordat la Codul Educației și elaborat în conformitate cu *Regulamentul de organizare și funcționare al DGI Cahul*.

 Consiliul Consultativ al DGI Cahul deține rolul de organ consultativ, include în componența sa 19 parteneri educaționali, implicați ca factori de decizie. În atribuțiile Consiliului Consultativ al DGI Cahul intră:

* + promovarea şi realizarea politicii educaţionale a statului în teritoriu;
	+ respectarea prevederilor actelor legislativ-normative ce ţin de funcţionarea sistemului educaţional;
	+ implementarea şi realizarea planurilor de învățământ, curriculumului naţional;
	+ monitorizarea implementării tehnologiilor educaţionale eficiente;
	+ valorificarea potenţialului didactic, promovarea experienţei avansate;
	+ protecţia socială a cadrelor didactice / manageriale;
	+ protecţia drepturilor copilului;
	+ stimularea performanţelor elevilor;
	+ organizarea odihnei şi întremării sănătății copiilor în perioada estivală;
	+ aprobarea rezultatelor evaluării nivelului de pregătire a instituţiilor de educație timpurie, învățământ general şi extraşcolar către noul an de studii.

 În scopul asigurării funcționalității organului consultativ al DGI Cahul, considerăm oportun a aproba noul Regulamentului de activitate al Consiliului Consultativ, precum și aprobarea componenței lui nominale.

Șef DGI Cahul Valeriu Baban